Dit het intussen aan die lig gekom dat die gebied wat onder die Suid-Kaapse brande deurgeloop het, sowat vier keer groter was as met die Knysna-brande van 2017. Ses brande met ’n brandlyn van meer as 250 km moes in ’n stadium deur brandbestryders beheer word.
Fase 2 van die stortingsterrein sal in die volgende boekjaar afskop. Dit sal onder meer ’n herwinningsaanleg insluit met toegangskontrole by die hek, ’n weegbrug en ’n soort skuur met ’n betonvloer waar informele her­­winners kans sal kry om wat hulle wil hê, te verwyder. Die rommel wat hierna oorbly, sal na die stortingsterrein vervoer word.
• Mervin Olivier van Gibb Engineering & Architecture, ’n firma wat verlede jaar betrokke was by ’n ondersoek na die geskiktheid van terreine op die dorp vir ’n herwin­nings­aanleg, het tydens ’n voorlegging in 2017 daarop gewys dat herwinning ’n stortingsterrein se leeftyd baie kan verleng en in die proses die raad miljoene rande kan spaar.